Refleksie in die x -as, Transformasies, By OpenStax (Page 2/3) | Jobilize.com
9.3 Transformasies (Page 2/3)
Wanneer jy voor ŉ spieël staan, is die afstand tussen jou en die spieël gelyk aan die afstand tussen jou refleksie en die spieël.( d )
Ons kan dieselfde idee toepas op ŉ punt wat reflekteer word in die x -as, die y -as en die lyn y = x .
Wanneer ŉ punt reflekteer word in die x -as, moet die refleksie dieselfde afstand onder die x -as wees as wat die punt bo die x -as is en vice-versa, asof dit ŉ spieelbeeld is.
Punte A en B word reflekteer in die x -as. Die oorspronklike punte word aangedui deur • en die gereflekteerde punte word aangedui deur ∘ .
Wanneer ŉ punt reflekteer word in die x -as, verander slegs die y -koördinaat van die punt.
Bepaal die koördinate van die refleksie van punt P in die x -as. Die koördinate van P is (5;10).
Ons het die koördinate (5;10) van punt P en moet die koördinate van die refleksie van die punt in die x -as kry.
Bepaal hoe jy die probleem gaan benader
Die punt P is bo die x -as, daarom sal sy refleksie dieselfde afstand onder die x -as wees. Daarom is y =-10.
Vir ŉ refleksie in die x -as, bly die x -koördinaat onveranderd. Daarom is x =5.
Skryf die finale antwoord
Die koördinate van die gereflekteerde punt is (5;-10).
As ŉ punt reflekteer word in die y -as, moet die refleksie dieselfde afstand links en regs van die y -as wees.
Punte A en B word reflekteer in die y -as. Die oorspronklike punte word aangedui deur • en die gereflekteerde punte word aangedui met ∘ .
Wanneer ŉ punt reflekteer word in die y -as, verander net die x -koördinaat van die punt. Die y -koördinaat bly dieselfde.
Bepaal die koördinate van die refleksie van punt Q (15;5) in die y -as.
Bepaal wat gegee en wat gevra is
Ons het punt Q (15;5) en moet die koördinate van die refleksie daarvan in die y -as kry.
Besluit hoe om die probleem aan te pak
Die punt Q regs van die y -as, daarom sal sy refleksie dieselfde afstand links van die y -as wees as wat dit regs van die y -as is. Daarom is x =-15.
Vir ŉ refleksie in die y -as, bly die y koördinaat onveranderd. Daarom is y =5.
Die koördinate van die gereflekteerde punt is (-15;5).
Die laaste tipe refleksie wat ons gaan behandel, is refleksie in die lyn y = x .
Bestudeer die gegewe inligting en voltooi die volgende tabel:
Punt Refleksie
A (2;1) (1;2)
B (- 1 1 2 ;-2) (-2;-1 1 2 )
D (2;-3)
Wat kan jy aflei omtrent die koördinate van die punte wat reflekteer word in die lyn y = x ?
Die x - en y - koördinate van punte wat in die lyn y = x reflekteer word, ruil net om. Dit beteken dat die x -koördinaat van die oorspronklike punt, die y -koördinaat van die nuwe punt word. Soortgelyk word die y -koördinaat van die oorspronklike punt, die x -koördinaat van die nuwe punt word.
Punte A en B word reflekteer in die lyn y = x . Die oorspronklike punte word aangedui met • en die reflekteerde punte word aangedui met ∘ .
Die x - en y - koördinate van die gereflekteerde punte in die lyn y = x word dus omgeruil.
Bepaal die koördinate van die refleksie van punt R (-5;5) in die lyn y = x .
Bepaal wat is gegee en wat word gevra
Ons het punt R (-5;5) en moet die refleksie daarvan in die lyn y = x bepaal.
Besluit hoe jy die probleem gaan benader
Die x -koördinaat van die gereflekteerde punt is die y -koördinaat van die oorspronklike punt. Daarom is x =5.
Die y -koördinaat van die gereflekteerde punt is die x -koördinaat van die oorspronklike punt. Daarom is y =-5.
Die koördinate van die reflekteerde punt is (5;-5).